۱۹۱۷-جی ایله دوغرو آذربایجاندا خصوصی بیر "آچیق سؤز"چولر نسلی یارانمیشدی. آذربایجا‌نین و بوتون قافقازین دیگر شهرینده‌کی گنجلر، حتی روسیه عالی مکتبلرینده تحصیل آلان طلبه‌لر ایچریسینده "آچیق سؤز"-ون یایدیغی میلّتچی فیکیرلر اطرافیندا جمعیت و درنکلر یارانمیشدی. ۱۹۱۷-جی ایلده باکیدا گیزلی چاغیریلمیش طلبه قورولتایی "آچیق سؤز" قزئتینی اؤزونون اورقانی اعلان ائتمگی قرارا آلمیش و همنی قراری خوصوصی هئیت واسطه‌سیله قزئتین باش رداکتورو م.ا.رسول‌زاده‌یه بیلدیرمیشدی. فوریه اینقیلابیندان (۱۹۱۷) سونرا بو جمعیتلر موتشکّیل حالدا "موساوات" پارتیاسینا داخیل اولموشدولار.